Joseph Alois Daisenbergers grav i Oberammergau
**Joseph Alois Daisenberger** (født 30. mai 1799 i Oberau i kurfyrstedømmet Bayern; død 20. april 1883 i Oberammergau) var en tysk katolsk prest som ledet og delvis reviderte teksten til pasjonsspillene i Oberammergau.

Liv og virke
------------

### Bakgrunn

Som forberedelse til sine gymnasstydier som han avsluttet i 1816 ved (det som i dag er) Wilhelmsgymnasium München, fikk Joseph Alois Daisenberger undervisning av pater Othmar Weis (1770–1843), en benediktiner fra det i 1803 sekulariserte Kloster Ettal. Pater Weis hadde i 1811 under tittelen *«Das große Opfer auf Golgotha oder Geschichte des Leidens und Sterbens Jesu»* forfattet en ny tekst for pasjonsspillet i Oberammergau. 

Fra 1817 til 1820 studerte Daisenberger teologi i Landshut, blant annet under Johann Michael Sailer. 

### Prest

Han ble presteviet i 1821. Deretter var han medhjelper i sjelesorgen i Grassau, Schlehdorf og Farchant. Fra 1831 til 1845 arbeidet fader Daisenberger som sogneprest i Uffing am Staffelsee. I 1845 ble han utnevnt til sogneprest i Oberammergau. Han begynte der å skrive små teaterstykker i pakt med samtidens fedrelandskjære smak. 

I 1850 fikk han ansvaret fot ledelsen av pasjonsspillene i Oberammergau. Han foretok da først forkortelser og kurrekturer i pater Othmar Weis' tekst. I 1858 reviderte han mer gjennomgripende teksten, idet han orienterte den etter de gamle greske tragediers stilmidler. Forut for pasjonsoppførelsene i 1870 gjennomarbeidet han teksten nok en gang. Riktignok fikk ikke hans tekst som nå var omskrevet til jamber noen varighei i spillepraksisen, men det fikk derimot hans nye prolog i alkaisk og sapfisk versemål. Det religiøse anliggende som han hadde for spillet utdypet fader Daisenberger i 1871 i sin prekensyklus *«Die Früchte der Passionsbetrachtung»*.

Joseph Alois Daisenberger døde i 1883 i en alder av 83 år og ble begravet på Oberammergaus gamle kirkegård.

Mot slutten av 1970-årene ble deler av Daisenbergers pasjonstekst kritisert for antijødiske elementer, fremfor alt i fremstillelsen av Judas. Fra 1990 har spilleleder Christian Stückl (fra 1961) med en reform av alle slike elementer.

Litteratur
----------

* (de) Manfred Knedlik: «Joseph Alois Daisenberger» i *Biographisch-Bibliographisches Kirchenlexikon* (BBKL). Bind 20, Nordhausen 2002, ISBN 3-88309-091-3, sp. 353–355.
* (de) Karl Richter: «Daisenberger, Joseph Alois.» I *Neue Deutsche Biographie* (NDB). Bind 3, Duncker & Humblot, Berlin 1957, ISBN 3-428-00184-2, s. 487 f. (digitalisering).

Referanser
----------

1. 1 2   oppført som Alois Daisenberger, www.deutsche-biographie.de, besøkt 9. oktober 2017[Hentet fra Wikidata]
2. ↑  Max Leitschuh: *Die Matrikeln der Oberklassen des Wilhelmsgymnasiums in München*, 4 Bde. München 1970–1976.; Bd. 3, s. 242.
3. ↑  knerger.de: Joseph Alois Daisenbergers grav.

Eksterne lenker
---------------

|  |  |
| --- | --- |
| Wikisource | (en) Quellen und Volltexte, darunter Werke Daisenbergers – originaltekster fra den engelskspråklige Wikikilden |

* (de) Verk av og om Joseph Alois Daisenberger i katalogen til det tyske nasjonalbiblioteket
* Mal:LitBay

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** SUDOC **·** NLA **·** NKC **·** CiNii
 |